
Presentació 


Aquesta nova col-lecció del Servei de Publicacions de la URV, 
Retrats de Vi, és una excel-lent iniciativa que ens aporta el co- 
neixement d'uns quants enòlegs, formats a la Universitat Ro- 
vira i Virgili, els quals, a través de la seva experiència profes- 
sional i personal, ens faran entendre més en què consisteix la 
seva feina, els objectius que es plantegen i els reptes als quals 
s'enfronten, però sobretot ens ajudaran a percebre la seva es- 
tima per una professió molt arrelada a les nostres terres. 

En el 25è aniversari de la Facultat d'Enologia, aquesta 
col-lecció constitueix també un reconeixement a la tasca duta 
a terme pel professorat i el personal d'administració i serveis 
que hi ha treballat. Un període en què s'hi han format més 
d'un miler de professionals en els diferents ensenyaments 
que s'hi imparteixen, més de la meitat en enologia. També cal 
destacar l'equip humà, que sempre ha interpretat els canvis 
que s'anaven produint i ha anat adequant la formació i la 
recerca als nous reptes socials i econòmics. La darrera mostra 
d'això és la posada en funcionament al curs 2015-16 d'un nou 
màster Erasmus Mundus en Vi i Turisme, el primer coordinat 
per la nostra universitat. 

La universitat del segle xxi du a terme tres grans missions: 
la primera, la formació de les persones al més alt nivell en co- 
neixements, capacitats i habilitats, la segona, la investigació 
d'excel-lència que se centra en la generació de coneixement 
i es transfereix a través de la primera missió, la formativa, 
i també a través de la tercera, que és la vinculació amb el 
desenvolupament econòmic, social i territorial, l'impuls a la 
societat del coneixement. 

És així com la URV exerceix la seva tasca, combinant 
conscientment un marcat paper territorial, com a expressió 
principal del seu compromís amb la societat, amb un paper 
internacional en la seva activitat de recerca. Aquesta conne- 


xió entre formació d'excel-lència, solvència investigadora i 
realitat social i econòmica de les comarques meridionals de 
Catalunya ha esdevingut l'eix mestre del desenvolupament 
de la Universitat. En concret, l'enologia ha estat una de les ar- 
rels que ha lligat la URV amb el territori. De ben segur que els 
diversos protagonistes de Retrats de Vi ens aporten aquesta 
visió de conjunt. 


Josep Anton Ferré Vidal 
Rector de la Universitat Rovira i Virgili 


Estenc la mà i no hi ets. 

Però el misteri d'aquesta teva absència se'm revela 
més dòcilment i tot del que pensava. 

No tornaràs mai més, però en les coses 

ien mi mateix hi hauràs deixat l'empremta 

de la vida que visc, no solitari 

sinó amb el món i tu per companyia, 

ple de tu fins i tot quan no et recordo, 

i amb la mirada clara del qui estima 

sense esperar cap llei de recompensa. 


M. Martí i Pol 


D'ALLÀ ON FA MÉS DE VUIT SEGLES es va escriure el primer text 
literari en català, li ve l'arrelament a la terra. Neix a Organyà, 
a l'Alt Urgell, en un entorn rural íntim i plàcid que no l'ha 
abandonat mai en la vida personal i que s'ha reivindicat amb 
força en el terreny professional, un cop finalitzats els estudis 
d'Enologia a la Universitat Rovira i Virgili de Tarragona. És 
el primer enòleg de la URV que ha completat la formació amb 
una beca Erasmus a la Universitat Victor Segalen de Bordeus 
i ha acumulat en pocs anys una visió molt àmplia i sòlida del 
món del vi, sense ser hereu de cap empresa del sector. 

Dels americans ha après el no risf no fun i probablement 
aquest nervi l'ha dut a crear la primera cervesa de garnatxa 
catalana, a recuperar un vinyet d'una hectàrea de carinyena 
centenària al Molar, a vinificar sauvignon blanc a pocs quilò- 
metres del mar o a elaborar un vi monovarietal de merlot a 
Santes Creus i un de sirà a Salamanca. 

Les seves elaboracions es reconeixen ràpidament per un se- 
gell inconfusible que emana de l'anàlisi profunda no només de 
l'amplitud sinó també de la longitud del vi, que té a veure amb 
la recerca del grau de maduració òptim del raim. Manifesta 
una curiositat innata per la investigació vitivinícola i la forma- 
ció enològica que continua posant en pràctica a la URV com a 
membre del Grup de Recerca en Vitivinicultura del Departa- 
ment de Bioquímica i Biotecnologia de la Facultat d'Enologia i 
impartint classes al Curs Professional de Sommelier. 

Demostra també unes ganes admirables de seguir apre- 
nent i aprofundint en les idees ja consolidades, però plante- 
jant-se nous interrogants sobre el canvi climàtic i l'adaptació 
de les varietats en funció del clima. Ho fa, però, lluny de l'en- 


torn més immediat, a Austràlia i Nova Zelanda. Al Nou Món, 
hi ha trobat des de fa tres temporades l'equilibri emocional, 
que també anhela i cerca després a la planta. Cada cop que 
torna de les àrees més avançades tecnològicament en enolo- 
gia, se sent més profundament impressionat pel Vell Món i, 
sobretot, pel triangle de regions catalanes on la viticultura 
és heroica amb el denominador comú dels sòls de llicorella. 
Amb projectes propis a la DOQ Priorat, Montsant i d'asses- 
sorament a la DO Tarragona, l'enòleg Toni Sànchez-Ortiz re- 
percuteix en el vi allò que ha après en els seus orígens humils: 
connexió amb la natura i hores incomptables d'observació i 
d'interacció amb el medi. Afirmacions seves nobles i sinceres 
com que "la viticultura biodinàmica és una visió científica de 
les tradicions d'abans" vénen d'un passat molt present. 

En aquest abans s'instal:la una figura determinant: l'àvia 
materna, que mor a principis de 2015. Ha estat la seva tutora 
en la vida rural al Pirineu, la que sempre l'ha aconsellat, la 
que l'ha acompanyat a podar les vinyes del Saurí, a qui està 
dedicat el poema de Miquel Martí i Pol de l'inici. És conscient 
que aquest referent familiar perviurà en ell per sempre més 
i en les formes de treballar i viure la vinya: "El màxim que 
pots donar de tu mateix ho transmets a través dels vins." I 
aquesta premissa l'aplica com a enòleg, olivicultor, enòleg vi- 
sitant (flying mdvinemaRer), consultor i persona sensible i mesu- 
rada que és. Un professional polivalent amb el do d'entendre, 
comprendre i compartir altres qualitats innates. Al grup de 
pensament i reflexió Ethos Priorat, del qual forma part, se'l 
presenta com "un alquimista que empra la ciència per confir- 
mar la seva relació intuitiva amb la natura". 

El Montsant 


Fill únic d'una família humil del Pirineu 
català, Toni Sànchez-Ortiz neix el 1978 i 
es va graduar en Enologia amb 23 anys 
a la Universitat Rovira i Virgili de Tar- 
ragona. Els pares, treballadors de l'em- 
presa Taurus, no van tenir l'oportunitat 
d'anar a l'escola ni tampoc el van poder 
guiar acadèmicament, de manera que 
la intuició el va conduir en els primers 
anys de formació. 

"Tenia un món intern molt ampli, era 
fill únic i la vida rural em va dur a es- 
tudiar molt perquè se'm donava bé. Em 
submergia en els llibres de física i quími- 
ca, però també sentia curiositat per l'en- 
torn. M'apassionava caçar insectes, tenia 
molta imaginació i sempre feia càlculs 
amb gestos i símbols a l'aire." Despun- 
tava ja de petit com a persona creativa 
i imaginativa, inquieta per relacionar-se 
amb el medi i amb ell mateix. 


VII ORÍGENS 


"Primer vaig pensar a estudiar medicina i podologia, per- 
què havia vist a casa com li tractaven els peus a l'àvia i per- 
què, d'altra banda, volia deixar de sembrar patates i blat de 
moro i no haver d'anar a l'oliva. Em vaig voler distanciar 
de la terra i entrar al laboratori." Tanmateix, la vida rural 
que tant l'ha omplert i ara anhela durant les llargues absèn- 
cies de la vall pirinenca que el va veure créixer marcarà els 
seus inicis professionals. 

Arriba a Barcelona amb ganes d'allunyar-se d'allò que 
ara més el sedueix. "Vaig viure molt acompanyat de gent 
gran, que han estat els meus mestres, i n'he heretat les ga- 
nes d'escoltar-los. Aprendre de la seva experiència forma 
part de la meva litúrgia. L'àvia materna ha estat la meva 
gran tutora, de qui ho he après tot. Amb ella em vaig criar 
i sempre m'ha ensenyat a lluitar i a tirar endavant, fins i 
tot en moments adversos. Per sobre de tot, m'ha transmès 
l'actitud d'ajudar els altres." Els records amb l'àvia són una 
font que brolla inesgotablement: "Li dec les infusions de 
saúc i menta i la melmelada de fruita que preparo tot so- 
vint. L'hauries d'haver conegut, vam ballar per Sant Magí 
ara fa quatre anys a Tarragona." Ho explica amb extrema 
sensibilitat i vol deixar clar que no és un comportament 
hippie: "És com la biodinàmica en viticultura, una visió 
científica de les tradicions d'abans. Amb l'àvia, ja posàvem 
rasts d'alls al costat de les oliveres que tenim plantades a 
1.500 metres d'alçada al Pirineu, empràvem la cendra com 
el sofre perquè té una funció assecant per combatre els 
fongs, fèiem foc a terra..." 

Els costums i les tradicions són les arrels de la seva pràc- 
tica vitivinícola actual, herència d'un passat interromput 
durant uns anys de parèntesi i distància amb la ruralitat. 
Inicia la vida universitària a la Universitat de Barcelona 


amb els estudis de Química, que compagina amb l'apre- 
nentatge de l'alemany. En acabar la carrera, treballa a Fra- 
pe Behr Group, a la Zona Franca de Barcelona, i després 
d'una trobada al bar de la Facultat de Farmàcia de la UB i 
de l'estada a l'Oltoberfest amb la companya Anna Molins, 
començarà el seu periple per Alemanya que el portarà a 
descobrir l'apassionant món del vi. "No era d'aquest sec- 
tor, però sóc un romàntic", afirmarà en més d'una ocasió 
durant la conversa. Al país alemany exerceix la seva ac- 
tivitat professional a Henhel, i més tard, a Schvvarziopf. 
Probablement les nits fredes i les ganes de guanyar vida 
social van ser el desencadenant de tot plegat: "Mentre era a 
Alemanya, em vaig inscriure a un curs de vins i destil-lats i 
vaig pensar que potser després de començar a entendre-ho, 
podria treballar en un laboratori de vins." No deixa de pen- 
sar en la química de la vida, no és conscient que l'acabarà 
aparcant. 

Va ser a la mateixa biblioteca de Henhel on descobreix 
els estudis d'Enologia a la Universitat Rovira i Virgili: 
"Mentre buscava llibres de química en alemany navegava 
per la vveb de la URV i després d'entrar-hi mil cops vaig 
decidir que em matriculava, encara recordo aquell ordi- 
nador amb tecles canviades d'ordre i dièresi a les vocals. 
Tothom em deia que no tenia opcions sense venir del món 
del vi, que no tindria nas per a les aromes." IL, aventurer 
com se li pressuposa a un home de muntanya, des d'Ale- 
manya inicia els tràmits per inscriure's a la llicenciatura 
de segon cicle d'Enologia. Un any i mig d'estudis que co- 
mença amb poc més de 21 anys. "No volia estar en llocs 
contaminants." 

D'Organyà a Barcelona, de Barcelona a Dússeldorf i de 
Dússeldorf a Tarragona. "Finalment em decideixo a estu- 


diar Enologia, que és la biologia de la vinya. Ningú fins 
aleshores m'havia parlat dels microorganismes de la terra, 
dels efectes de regar més o menys el sòl, del desfangament 
dels vins blancs. No rebia cap herència ni tenia cap contacte 
en el món del vi, només amb el camp i la vida rural." I es 
tanca el cercle amb l'inici dels estudis enològics, tot retor- 
nant als orígens. "El treball al camp ens permet preservar 
el paisatge", afirma. 

És un sentimental. Però a la intuició li ha posat esforç, 
dedicació, constància, polivalència i flexibilitat. Amb 36 
anys ja n'acumula 22 de cotitzats a la seva vida laboral. Ho 
sap perquè la paperassa, que tant li molesta haver de resol- 
dre, li ho ha recordat fa pocs dies. 


14. VI I ORÍGENS 


e Vaig entendre que la planta s'havia 
de mesurar en condicions extremes 
per poder-la comprendre 


"Érem gairebé unes quaranta persones a classe. Els inicis 
d'Enologia van ser un boom a la URV." Recorda d'un en 
un els companys d'aula a qui ha anat seguint la pista amb 
interès, com segurament també hauran fet ells: Miquel 
Palau, a Abadal, Judith Llop, al Celler Morlanda, Jaume 
Martí, a Sant Josep VVines, Josep Maria Gil Poblet, a Co- 
dorníu... Dels anys d'universitat en destaca sobretot l'a- 
posta personal per aprofundir en la viticultura: l'estudi de 
la vinya i del raim, del clima, del sòl, de la varietat i de la 
influència de la mà de l'home. "Crec que ara s'ha perdut 
aquesta part en favor de la indústria agroalimentària. Fal- 
ta ensenyar més com treballar la terra. Està bé aprendre 
el disseny dels llevats, però l'essència és el terrer i cada 
vegada estic més convençut que es perd més, segurament, 
per l'economia de l'evolució." 

Aquesta reflexió el porta ràpidament a vincular forma- 
ció i empresa: "No hi ha professionals disposats a treba- 
llar al tros. No volen fer les pràctiques en un celler perquè 
hauran de sortir hores al camp i dedicar-se al conreu de 
la vinya. A El Solà d'Ares tenim un estudiant de l'IES de 
Jardineria i Horticultura de Reus, el Marc Freixas, que s'es- 
tima la terra i hi té un vincle molt estret. Està molt interessat 
en el paisatgisme i en la seva derivada cultural i humana, 
però, en canvi, no ens arriben enòlegs." Amb cert disgust 
explica que l'últim enòleg que ha treballat a El Solà d'Ares 
va marxar "per orgull en veure que havia de treballar la 
vinya". 


VII URV 


"Les pràctiques de camp amb el professor Agustí Villar- 
roya eren els dissabtes i no m'importava anar-hi en cap de 
setmana per aprendre, fer-les amb persones en actiu a la 
professió és la millor manera de conèixer, perquè t'apropes 
a la realitat del moment." Com si d'una DAFO es tractés, 
l'aprenentatge posa al davant de la persona un creuament 
d'amenaces, fortaleses, debilitats i oportunitats. "Trepitjar 
finques diàriament pot semblar avorrit i repetitiu, però en- 
tendre què passa a la vinya cada dia i a cada nova collita és 
el que et permet entendre i assentar les bases de la viticul- 
tura per practicar-la d'una forma o d'una altra." 

A la Universitat Rovira i Virgili, el centre experimental 
Mas dels Frares facilita des de principis dels anys noran- 
ta aquest aprenentatge que en Toni assenyala com a vital. 
Des d'aleshores, disset varietats autòctones i foranes estan 
plantades en les cinc hectàrees que permeten als futurs 
enòlegs assajar la verema cada campanya i embotellar el vi 
amb el segell de la URV. "Mas dels Frares permet treballar 
la vinya i explorar pràctiques que sovint costen molt d'en- 
tendre a l'aula." 

La vida universitària omple de records feliços la me- 
mòria, però hi ha episodis que passen del fons a l'escuma, 
com la primera vegada que va treballar amb la professo- 
ra Montse Nadal mesurant potencials hídrics de la planta. 
"Recordo quedar-me sol a les dues de la tarda amb una 
calor sufocant per fer aquestes pràctiques. Vaig entendre 
que la vinya s'havia d'observar en condicions extremes per 
poder-la comprendre i és just en aquest moment que va 
néixer el meu interès per la viticultura. Mentre tothom era 
al celler, jo descobria sota un sol infernal passions ocultes 
en un escenari gens favorable per mesurar l'estrès hídric 
de la vinya." 


El màxim que pots donar de tu ma- 
teix, ho expliques a través dels vins 


"Plantejo a la professora Olga Bustos la possibilitat d'optar 
a un Erasmus per completar els estudis d'Enologia a Bor- 
deus durant un any i, sense voler-ho, em converteixo en 
el primer estudiant de la llicenciatura de segon cicle —di- 
plomatura aleshores— a seguir la formació a l'estranger." 
Obre inconscientment la porta a noves generacions d'enò- 
legs que s'emmirallen en el bressol de la cultura vitiviníco- 
la del Vell Món i, més en concret, en una de les regions de 
vins amb més història: la dels grans chàteaux, els negociants 
i els crus classés. En aquesta època consolidarà la seva obsti- 
nació pel terrer i l'anàlisi de les varietats autòctones. 

"Tinc facilitat per a les llengúes i crec que ha estat un 
avantatge per desenvolupar-me en el món del vi durant le- 
tapa de formació. Ara que m'hi dedico professionalment, 
em permet entendre culturalment i personalment els dife- 
rents mercats." L'alemany l'aprèn en paral-lel als estudis de 
Química a Barcelona, el francès l'inicia a l'escola bàsica a 
Organyà i el perfecciona a l'Escola Oficial d'Idiomes abans 
de viatjar a Bordeus, l'anglès l'aprèn més tard, però el parla 
amb fluidesa i sense complexos i cada cop amplia més el 
seu repertori. No és casualitat que també es faci entendre 
en portuguès, ja que Porto és una de les regions que el té 
més captivat. 

Arriba a Bordeus sense complexos amb el seu Renault 
R5, comprat pel pare quan a casa mai havien tingut carnet 
de conduir i era, per tant, una joguina nova. Es disposa a 
estudiar Enologia amb una passió desbordant. "Sóc afor- 
tunat." Se sent entusiasmat també des de l'inici per la pro- 


cedència diversa dels estudiants, la qual cosa el portarà a 
tastar i descobrir vins d'arreu del món i també a organitzar 
viatges llampec de cap de setmana des de Bordeus a l'apas- 
sionant món de les Apellations d'Origine Controlée (AOC) 
de França, com Calvados i el Loira i la Charente, a Cognac. 

"Sóc a classe amb els gurús del món del vi que llegeixo. 
Ara són els meus professors. He tingut la fortuna de rebre 
classes de M. Gayon i de M. Glories, ara tots dos ja traspas- 
sats." La impressió d'accedir directament al coneixement 
l'impacta de manera profunda a les aules de la Universitat 
Victor Segalen de Bordeus. "A França donen valor a l'ètica 
i a l'estètica. Aquí, en canvi, no sabem apreciar les coses 
que ens vénen de lluny, igual com no s'acostuma a escoltar 
la gent gran. Tenim grans distàncies culturals amb França 
que també ens fan estar per darrere en el món del vi." Al 
país veí observa com l'enologia va guanyant terreny a la 
viticultura. "És una reconversió i se seguirà aquesta ten- 
dència, perquè l'enòleg vol quedar-se vuit hores al celler i 
li costa sortir fora. El camp es pot monitoritzar quan hi ha 
homogeneitat, però en cas contrari cal ser-hi tota l'estona, 
permanentment. " 

En acabar els estudis a Bordeus, té clar que vol tornar 
a Catalunya i obté una beca per treballar durant la campa- 
nya de la verema al centre experimental de Mas dels Frares, 
aleshores sota la direcció del professor Joan Miquel Canals. 
"A Constantí entres directament en contacte amb la reali- 
tat." Aleshores comença el joc d'equilibris i perícia entre ci- 
ència, tècnica i art. "La vinya no deixa de ser vinya i respon 
als estímuls. És dels pocs cultius que contesta a l'acció de 
l'home. És el més estès al món, el més estudiat i té una im- 
portant repercussió econòmica i un resultat anual diferent 
depenent de l'evolució de cada campanya." 


De França importa també el valor de reivindicar les 
anyades, que molts elaboradors anhelen introduir de for- 
ma urgent al vi català. Al capi a la fi, els vins són l'expres- 
sió del temps que els ha tocat viure i també la síntesi d'u- 
na manera de ser, la de l'enòleg: "Elaborem diferents vins 
perquè volem mostrar les diferents parcel-les, maduracions 
i varietats. El màxim que pots donar de tu mateix, ho expli- 
ques a través dels vins." 

De l'etapa de l'aprenentatge reglat, el marcarà per sem- 
pre la figura de l'enòleg M. Claude Gros, consultor del 
Chàteau La Négly, que elabora el vi La Porte du Ciel. "Es 
un professional amb especial sensibilitat, que em va desco- 
brir la importància de preveure el punt òptim de madura- 
ció. En això rau la clau de tot, si saps quin és i quin vi vols 
fer." Gros és un enòleg visitant (flying mvinemaRer) assessor 
que "sap molt de tot i també ha estudiat química. És dels 
qui explica les coses de dins cap a fora". 

En aquest punt Sànchez-Ortiz es mostra com és sovint, 
didàctic, i reprodueix en paper l'evolució d'aromes i tanins 
del raim. A l'inici de la campanya, les aromes són de fruita 
fresca. Alguns viticultors cullen en aquest punt òptim, d'al- 
tres inicien la campanya tot seguit, per imitació, i cometen 
l'error de veremar quan la corba disminueix. El Solà d'Ares, 
amb més risc, espera més temps a collir, quan es produeix 
el segon pic de maduració, la fenòlica, que dóna notes de 
fruita madura, amb un 2099 de la producció pansificada al 
cep. "La corba dels punts de maduració la vaig aprendre en 
un vol a Austràlia: hi ha tantes hores mortes de viatge —a 
vegades fins a 35— que llegint arribes a descobrir coses que 
no sabies però que donaves per sabudes, aquesta reflexió és 
el que ens ajuda a entendre i assimilar el que passa." 


LES MANS 


"Envejo els ocells 
perquè tenen ale: 
—però no ten a d 
Envejo els arbres / perquè tenen bran 
—però no tenen mans, ni ungles... 
He envejat els ocells, 
però les mans 
són fortes, 
estimen, ò, 
donen i accept 
Vull mans 

i no vull alest" 


Montserrat Abelló 


Què et diuen les teves mans2 
Vivències — Vida - Sacrifici 


lles d'un sornmblicn 
Moviment — Shovv - Joc de mans 


lles d'un professor2 
Solitud - Coneixement interioritzat - Guix, sequedat 


lles d'un crític de vins2 
Tinta — Escriptura - Reflexió 

eeiric pràctiques culturals 


"abans a la terra, sense ser esotèric 


2 de gener de 2015. Ens citem al Molar, davant de la pedra 
que dóna la benvinguda al municipi prioratí, terra de mo- 
les d'esmolar. Temperatures gèlides de bon matí, però el 
dia es presenta radiant. Els carrers buits, un R4 verd amb 
vidres enteranyinats pel gebre, el primer tractor que surt 
del garatge, les cases fumejant després dels dies intensos 
de plaer i intensitat a la cuina. L'enamorament amb la vida 
rural és instantani. 

"Els dotze primers dies de l'any anuncien la meteoro- 
logia dels dotze mesos segúents. Avui fa sol, això vol dir 
que el febrer serà assolellat", afirma amb convicció Toni 
Sànchez. L'observació i la predicció meteorològica no li 
passen per alt, com tampoc el calendari de la lluna. 

És dia Terra. La lluna nova afavoreix les tasques de 
camp, les que tenen a veure amb les arrels, el sòl i la fusta: 
plantar, combatre males herbes, adobar, podar petits ar- 
bres. Ja ha planificat els dies que dedicaran a podar amb 
Benaissa Bouschix i Marc Freixas, d'acord amb el calendari 
lunar. Avui toca treball de camp a les finques Les Sorts i Els 
Figuerals del Molar, la setmana segúent, a Torroja, a la finca 
d'Els Bessons. 

El seu ritme és frenètic però el contacte amb la vinya no 
el perd mai. Hi és una, dues o cinc hores, les que calguin 
per entendre més profundament el cicle vital de la planta, 
gairebé com si s'explorés a ell mateix. "Intento entendre 
què passa a la planta igual com passa al cos humà." 

La primera verema al Priorat com a enòleg és a Grata- 
llops, amb Sílvia Puig. "Venia del Pirineu i aquesta terra, la 


muntanya mediterrània, m'era desconeguda." Aviat va te- 
nir clar que el camí l'havia de començar sol i el 2007 crea El 
Solà d'Ares. "Buscava vinya vella perquè no volia marxar 
del Priorat i aquesta finca d'una hectàrea estava abando- 
nada. Recupero Les Sorts el 2007. Té un marc de plantació 
més estret que ens fa treballar manualment, tot i que també 
ho haguérem fet així si l'hagués tingut més ample. L'hem 
convertit en finca ecològica, amb coberta vegetal sobre sòls 
argilosos, que són els típics d'aquesta zona de la DO Mont- 
sant i una carinyena centenària sorprenent." 

Se'l veu corprès pel tros de terra que es disposa a po- 
dar mentre arranca amb les tisores grans els ceps morts i 
m'ensenya a empeltar sobre un peu americà la Vitis vint 
fera, ligant amb ràfia les dues fustes que es fusionaran en 
una de sola i donaran el seu fruit, pacientment. Demostra 
destresa i habilitat a la vinya, audàcia i entusiasme en cada 
acció i gest. 

"La finca era d'un veí del Molar considerat un rara avis 
al poble, saurí de professió, però jo m'hi vaig entendre de 
seguida." Se'm fa avinent la imatge de l'àvia i aquesta com- 
prensió per tothom que li ha llegat. Com si li haguessin re- 
galat, explica: "Aquesta finca mai m'ha donat problemes 
de sequera, ni he patit estadis de pansificació. Em confor- 
mo amb el que dóna per a una sola bóta." 

Sense més pretensions que les justes. És conscient de les 
limitacions. Es fa bona la dita de menys és més. Una hec- 
tàrea de vinya vella per a una sola bóta, per embotellar el 
Saurí Vinyes Velles. Mentre explica l'amplitud del projecte, 
no s'està de comentar amb envejable vocació didàctica cada 
detall amb què es troben les mans i els ulls: "La carinyena 
té els borrons basals menys fèrtils i cal podar-la més amunt, 
a diferència de la garnatxa. Al Saurí practiquem una poda 


de rejoveniment. Aplico pràctiques culturals d'abans a la 
terra, però sense ser esotèric." 

Les Sorts és una finca de carinyena vella, però sorpre- 
nentment les rengleres del sud són de carinyena grisa i su- 
moll, i també ha heretat algun cep de garnatxa. "Són tres fi- 
leres i quan tingui prou sarments en faré un vi. M'agraden 
molt els vins de Banyuls amb carinyena i garnatxa grisa, i 
si algunes d'aquestes varietats estan plantades aquí és que 
s'hi pot fer alguna cosa." 

Res és fruit de l'atzar. És romanticisme, és respecte, és 
deure's a la naturalesa de la finca i és expressar-la de la 
manera més fidel possible. 


El Solà d'Ares: Vinyes, oliveres i personalitat 


e Vull definir les varietats per elles 
mateixes, sense límits geogràfics 
ni administratius 


El Solà d'Ares ha esdevingut el seu projecte personal. Vi, 
olivera i cereal són els tres cultius de l'arc mediterrani que 
escolta per començar a treballar. En el món del vi s'incia 
amb l'adquisició de la finca de carinyena vella del Molar. 
Tres anys després de la recuperació, surt al mercat la pri- 
mera ampolla dins de la DO Montsant. "Els vins excel-lents 
són resultat d'un coneixement profund de la terra", afirma 
amb seguretat. 

El Solà d'Ares aplega diferents referències d'oli i vi de 
qualitat: Saurí Vi de Muntanya Mediterrània, Saurí Vinyes 
Velles, Bessons (DOQ Priorat), Dolç Assolellat Solà d'A- 
res (Organyà), la cervesa de garnatxa Sol de Priorat i l'oli 
d'oliva arbequina L'Auliva Verge Extra. Capaç d'abraçar 


aquests projectes propis i d'altres en l'assessorament com si 
fossin també seus, Toni Sànchez és un tot terreny. És, però, 
poc conscient encara de la seva capacitat il-limitada de cre- 
ar una gamma de productes amb un fil argumental tan clar 
en territoris tan diversos i alhora tan propers geogràfica- 
ment. També és sincer i capaç de reunir històries amb po- 
ques paraules. Com la nomenclatura dels vins Saurí, que 
vol dir endeví en àrab. 

"A l'edat mitjana era una professió, ara és una pseudo- 
ciència, la de buscar l'aigua amb pèndols." La seva curio- 
sitat l'ha dut a relacionar-se amb els saurins de Catalunya, 
que lidera l'antropòloga Rosa M. Canela: 


Un té el do de curar, l'altre d'escriure, l'altre de can- 
tar, i així tots. I nosaltres tenim el do de l'aigua, el 
do de trobar el que no es veu. Ens diuen saurins. 
Som buscadors d'aigua, de l'aigua amagada. 

Les tècniques de radioestèsia, consistents a buscar cor- 
rents d'aigua, les empren arquitectes i geòlegs, uns profes- 
sionals que formen part de l'associació de saurins catalans 
que es reuneixen anualment per compartir experiències. 
Hi ha un vessant espiritual d'aquestes pràctiques que Toni 
Sànchez-Ortiz també ha trobat en el vi, i aquest nexe d'unió 
l'ha portat a compartir nomenclatura. 

A més, fora de l'empara de la DO Montsant, s'ha aven- 
turat a emprar el concepte de vi de muntanya mediterrània 
amb un èxit sorprenent a Madrid. "Reivindico les varietats 
mediterrànies perquè el nostre clima al Priorat no té res 
a veure amb el Pirineu ni amb Alemanya. La garnatxa és 
la pinot noir del Mediterrani i així l'hem de comunicar." 
Conscient que la dieta mediterrània ha estat inclosa per la 
UNESCO a la llista de patrimoni mundial de la humanitat, 
ressaltar la litoralitat del vi pot esdevenir un revulsiu per 
la seva marca. 


SAURÍ 2012 


Vi de Muntanya mediterrània 


Les vinyes velles semblen tenir avantatge en la capacitat de fer 


vins de gran estructura, concentració i potència. L'extens sistema 
radicular permet a la Garnatxa i Samsó actuar com un Saurí 
explorant el sòl, captant aigua i minerals que hi són escassos, 
transmetent-se a l'hora de tastar aquest vi de muntanya 
mediterrània, ple de sensacions fruitoses 

Vinya Mediterrània Centenària 


SAURÍ t2012 


Hundred Year Old Vines 


Novvadays, the Mediterranean mountain region reflects not onyy 
the history, landscape, flora, fauna and geology, but also the 
surprising blact slate slopes vhere these vveah old vines grovvin 

our vineyard at El Molar planted in 10025 Carignan at the beginning 
of the last century. Consequentt,, its landscape properly represents 
the inland Mediterranean vvorid: cultivated terraces on lofty 
mountains, forests, sacred places testifying the creative genius, 

social development and the imaginative and spiritual vitality 

of humanity. 


Té clar que si els projectes que té en marxa funcionen 
són perquè "expliquen la història que hi ha darrere de cada 
vi. "N'identifiquem la procedència, la parcel-la d'on ve, la 
treballem d'una manera determinada. Vull anar a definir 
les varietats per elles mateixes, en la seva màxima expres- 
sió possible, sense límits geogràfics ni administratius, sinó 
únicament amb la intenció d'expressar la variació varietal 
i climàtica." 

"El que em motiva sempre i en cada elaboració és bus- 
car l'essència de la fruita: cal treure's de sobre les capes, 
l'aparador o la fusta. Cada cop elaborarem més vins vari- 
etals perquè hi volem trobar l'expressió sincera. El procés 
enològic el pots buscar al Google, però la mà que treballa 
el vi no la hi trobaràs mai. És la que hi dóna el toc personal 
i diferent." 

És dels qui imprimeix caràcter al vi i busca justificar- 
ne l'elaboració des del principi. Quan se li pregunta pel vi 
de muntanya o alçada, on elabora el dolç d'El Solà d'Ares, 
ràpidament respon: "Crec que seria molt més interessant 
treballar amb varietats autòctones com el trepat o el rojalet 
per a vins tranquils, en lloc del pinot noir o el riesling." 
Precisament en la segona edició de les jornades Vins d'Al- 
çada, cultius de Nivell, Carme Domingo, de la Secció de 
Viticultura i Producció Experimental de l'Incavi, presenta- 
va les conclusions d'un estudi en què s'identificaven fins a 
catorze varietats autòctones al Pirineu. 

En una altra finca, Els Bessons, a Torroja del Priorat, hi 
té una garnatxa que l'entusiasma, fins al punt que és l'es- 
cenari de les imatges que acompanyen aquest text. "A més 
de la longitud del vi, cal tenir en compte l'amplitud. Saber 
fins on pots arribar." l em recorda que això només s'acon- 
segueix amb la recerca incessant i el questionament per- 
manent de l'estat de les coses. Al gener de 2016 es publica 
una tesi resultat de quatre anys de recerca, de la qual s'han 
fet públiques diferents comunicacions anteriorment. Altres 
estudis centrats en el sòl i el clima que han vist la llum en 
revistes especialitzades incideixen en aquest àmbit: 


La calidad de sus vinos, tanto los tradicionales como los 
nuevos, se basa en el microclima y el suelo de pizarra úni- 
COS, (1) 


Com hem comprovat, doncs, universitat i terra no són 
en cap cas incompatibles: són més a prop que mai per a 
l'enòleg. 

La finca Els Bessons de Torroja del Priorat impressiona 
tant vista de lluny amb el Montsant al nord il'luminant-la 
com sent-hi dins. És fàcil sentir-se petit envoltat de bosc i 
imaginant la silueta que es veu des de la carretera, des d'on 


la parcel-la recorda la geografia del continent africà. Un ele- 
ment la fa única: un pi amb dos troncs que ha donat el nom 
al vi de la finca: The Pineyard. Els capvespres des d'allà 
són màgics. En aquest darrer projecte personal demostra 
com vol deixar empremta en totes les etapes del procés. 
També a l'etiqueta, creada per ell mateix. "Es la silueta del 
pi dibuixada amb un text de V de Vendetta que parafraseja 
Nietzsche: Res és segur i tot és possibles." 

Bessons és una garnatxa negra que creix sobre sòls de 
llicorella amb deu mesos de criança en roure francès. L'úl- 
tim dels projectes propis que el vincula un altre cop al 
Priorat després de l'experiència de set anys al Celler Me- 
lis, d'on s'ha emportat moltes vivències però sobretot des- 
cobriments: "Un dels estudis del qual estic més orgullós 
és el que vam fer amb la carinyena de Porrera. Després 

d'elaborar vi durant diferents anys amb el Celler Melis, 
amb la tesi he entès per què les carinyenes són tan valora- 
des en algunes anyades i com és possible que una varietat 
tan tardana maduri tan bé en una zona també tardana de 
veremar." 


A la DOQ Priorat les finques expressen 
molt més cada vi, al Montsant, en canvi, 
el caràcter afruitat no el defineix tant i 
no entenc gaire la denominació d'origen 
perquè un vi afruitat no delimita una re- 
gió vitivinícola. Hi ha determinats vins 
dins de la DO Montsant que es fan en 
condicions més austeres i gairebé es de- 
fineixen més com un DOQ Priorat. Crec 
que s'hauria de classificar les parcel-les 
millor i no sóc partidari de tanta zonifi- 
Cació. 

Amb un peu a la DOQ Priorat i un altre a la DO Mont- 
sant però amb vins fora de la denominació d'origen, Sàn- 
chez no dubta a plantejar en obert les questions que l'amo- 
inen, però és dels qui parla amb la convicció que remoure 
consciències té només com un objectiu clar: avançar. 


Els estudis a la URV li van fer descobrir aviat la mà- 
gia del Priorat, però mai ha perdut de vista la muntanya 


pirinenca, on hi té les arrels. "Al Pirineu català hi creixen 
unes vinyes plantades fa deu anys, una vinya petita de 
moscatell, pinot gris, garnatxa blanca i pedro ximénez. Dei- 
xem deshidratar el raim sobre palla i després el premsem 
per obtenir la dolçor desitjada. És un producte especial que 
creix sobre sòls de grava, basalt i marga", que l'arrela cons- 
cientment al territori. El proper repte és un vi brisat amb un 
1079 de rapa madura —tanins el-làgics—, que en aquest cas 
veurà la llum al Priorat. 
RE OX 


la prop d'Organyà, de la terra que l'ha vist créixer i fer 
divisions a l'aire, hi ha les oliveres que són, probablement, 
el cultiu sobre el qual primer va tenir responsabilitats. TA 
casa anaven a collir olives, a Organyà hi havia tres molins 
d'oli. Al Pirineu l'economia d'anys enrere era de subsis- 
tència i l'olivera s'ha mantingut al pic d'Ares, en una finca 
que es diu Els Vinyets, cosa que ja és coincidència." És un 
camp d'oliveres de la varietat arbequina comprat per l'avi 
matern, que ell ha recuperat per elaborar oli d'oliva ver- 
ge extra ecològic a més de mil metres d'alçada. Un altre 
repte apassionant: l'obtenció d'oli d'arbres centenaris que 
expressen el terrer i són símbol de la filera de muntanyes 
de la serra de Prada que protegeix la vall de la duresa del 
clima extrem. "El nostre és dels olis més alts que s'elaboren. 
Està al límit de cultiu de l'olivera, a 1.100 metres. Hi ha una 
inversió tèrmica que evita que es congelin." 

"Estic donant valor a un cultiu. No em faré ric, però per- 
viurà un conreu natural que vam trobar a la muntanya. A 
casa hem fet fermentacions ancestrals, i tota aquesta pràc- 
tica cultural em recorda que, perquè les coses siguin parti- 
culars, has d'anar sempre a l'arrel de tot. En les zones més 
agrestes, encara més." 


Els Pirineus, el Priorat... 
territoris austers i difícils que han nodrit 


d'experiència la seva trajectòria vital. 

"Estic convençut que he sortit guanyant, m'agrada la fei- 
na que faig i viure d'això. Sóc conscient que podria cobrar 
més del doble si hagués continuat amb la química, però no 
hauria estat feliç com aquí. En aquest entorn, observant la 
vinya, et sents un privilegiat, no et cal res més." 

A la vinya ha desenvolupat un treball intuitiu com el 
camí que va iniciar al Pirineu amb els estudis, sense cap 
guiatge paternal. "Busco l'equilibri de la planta amb ella 
mateixa. Com més biològic, més ecològic, més orgànic, 
menys has de treballar després al celler. Si aportes nutri- 
ents, si dónes a la vinya el que li cal, no cal que ho posis 
després durant l'elaboració. La planta equilibrada transpi- 
ra més i té més defenses a finals d'any." I trasllada l'equi- 
libri al cos humà. Sempre estableix vincles, tots dos som 
éssers Vius. 

La valentia, el risc, l'ambició ben entesa l'han dut a pro- 
moure la primera cervesa de vi catalana fruit d'una interac- 
ció entre cinc elements: Priorat, garnatxa, cervesa artesana, 
passió i llicorella. Un nou producte ple d'entusiasme que 
renova nom: Sol del Priorat-Collita 2014. El most de raim 
de vinyes de garnatxa, plantades en sòls de llicorella, apor- 
ta sucres i aromes i dóna més complexitat a la cervesa que 
fa la criança en bótes de roure francès Allier. Una mane- 
ra innovadora de presentar el vi, o la cervesa, segons com 
es miri. El projecte no quedarà aquí, perquè ja té soci per 
desenvolupar-lo a escala internacional. Cervesa amb les 


varietats autòctones nobles de les principals regions de 
vins, sempre que la qualitat estigui assegurada. 

Dels EUA pren l'esperit emprenedor i el risc, i de Fran- 
ça, l'art de treballar les bótes de criança del vi, a la boteria 
Seguin Moreau. A més de l'enologia, l'aprenentatge l'ha 
ampliat als oficis imprescindibles de la professió: ha après 
a tenir cura dels elements essencials de l'elaboració del vi, 
com la bóta. Seguin i Moreau són empreses fundades els 
anys 1870 i 1838 a la regió de Cognac (França), dedicades 
al savoir-faire tradicional i artesanal d'alt nivell. Amb des- 
tresa, agafa les eines i demostra l'art de reparar el roure 
per evitar que allà on hi ha impureses es pugui perdre vi. 
L'escenari és el Celler Melis. N'ha llogat les instal-lacions 
per vinificar. 

LC 


El 2013 és un any de canvis. El 2014, el de la consolidació. 
El 2015 comença amb nou equip, però amb el mateix en- 
tusiasme. Com un puzle tot ha anat trobant el seu encaix. 
"Si no m'arrisco no puc treballar, això ho vaig aprendre als 
EUA amb el seu no risf no fun i per això estic implicat en 
el meu celler i en altres que em donen amplitud de mires i 
coneixements per compartir." 

"Crec que és important formar part de tots els projectes 
en què un participa. Els vins són creació meva i per això és 
important ser soci de cada iniciativa." Es la fórmula desit- 
jada, que no en tots els casos es repeteix. Sempre s'ha sentit, 
però, lliure i còmode des de la posició acordada. Al Pri- 
orat, dues referències i dos enamoraments, l'expressió de 
la carinyena i la garnatxa. "De la garnatxa és interessant 
veure'n la polivalència en diferents llocs. Una sola varietat 
té moltes expressions en pocs metres de distància i el Prio- 
rat és un escenari perfecte per veure-ho. Amb la professora 


Montse Nadal hem fet un estudi que ha analitzat la madu- 
ració d'aquesta varietat en zones precoces i tardanes com 
Gratallops i Bellmunt, d'una banda, i Porrera i la Morera, 
de l'altra." 


Los resultados del presente estudio nos indican que 
las parcelas situadas en zonas precoces y en suelos 
més pedregosos presentan mayor vulnerabilidad 
en las afiadas de clima severo y sequía, mostrando, 
al final de maduración, un importante aumento de 
azúcares que no se corresponde con la consiguien- 
te concentración de antocianos en baya. Un avance 
de la fecha de vendimia podría paliar en parte este 
desfase entre maduración de la pulpa y la piel. (Re- 
vista Enoviticultura, 31) 


Té un perfil professional que cada cop sovinteja més, 
però no és una figura estàndard fins ara en el món de l'eno- 
logia, com a mínim a Catalunya. Després d'una immersió 
durant més de deu anys en l'olivicultura, l'experiència de 
la simbiosi entre sòl, clima i home adquireix ara més força 
que mai. "L'objectiu principal és ensenyar i oferir les eines 
que permetin connectar el consumidor amb cada projecte 
singular, vinculat generalment a la terra i al clima que fa 
créixer vinyes i oliveres amb personalitat única." Enòleg 
visitant (flying mvinemaRer), enòleg, olivicultor... ."L'exqui- 
sidesa de la finca familiar que des de petit he vist créixer 
m'ha empès a seguir cultivant la professió i un treball en 
equip, però sempre com a freelance: una filosofia i una ma- 
nera de treball molt personalitzades. Vins i olis adaptats a 
cada necessitat. Idees multidisciplinàries amb un únic de- 


a HE 


nominador comú. 


En paral-lel al seu projecte personal, Toni Sànchez-Ortiz 
és enòleg consultor o assessor en diferents regions on ex- 
pressa la seva manera d'entendre la viticultura i l'enologia 
en consonància amb els interessos personals i comercials 
de cada marca. "Totes les denominacions em semblen cor- 
rectes, però enòleg i olivicutor són les que més utilitzo. La 
paraula consultor no m'agrada, però és cert que a l'estran- 
ger és la més emprada. A Catalunya, en canvi, l'ús no és 
ben entès perquè sembla que vulguis anar per sobre de la 
resta." 


Vinyes del Terrer/ DO Tarragona. Sobre sòls de lumaquel-la, a 
només dos quilòmetres del mar Mediterrani, apareix una illa de set 
hectàrees de vinya propietat de la família Morell. Elaboració de vins 

novarietals de cabernet Sauvignon —amb garnatxa negra i sense— 
i Sauvignon blanc. Deu anys d'assessorament amb resultats esplèn- 
dids: binomi entre vinya i home, tradició i modernitat, risc i camí cap 
a l'agricultura ecològica. 


Melis/ DOQ Priorat. Sobre sòls de licorella, vins de guarda, cu- 
paiges de garnaixa, sirà, cabernet sauvignon i carinyena. Porrera. 
Set anys d'assessorament. Actualment el Celler de Melis és on es 
vinifiquen els vins d'El Solà d'Ares, per mitjà d'un lloguer de les ins- 
tal-lacions. 


Hi ha temps, però, per practicar en altres territoris i 
engrescar-se amb iniciatives que arriben de particulars 
amants del món del vi o professionals que cerquen compar- 
tir el seu talent. En són una mostra aquestes dues referènci- 
es en territoris distants però amb el denominador comú de 
l'expressió varietal: 


La Vinya del Quintet. Merlot 10096 que es diu Monestir, a Santes 
Creus (Alt Camp). És un projecte jove, fa poc que funciona i els resultats 
han estat sorprenents alhora que esperats. Els propietaris són metges 
de Suissa i Houston i estan molt orgullosos dels resultats, però ha 
calgut molta mà dreta perquè confiessin en la viabilitat del projecte. 


Escarpa Viticultores. Sirà 100 26 a Salamanca. "Hem embotellat la 
primera collita, és un raim que prové de zones càlida i freda". 


I s'hi poden sumar altres projectes que estan en fase de 
gestació amb sommeliers amics, per exemple, que el fes- 
tegen. Sigui com sigui, el que no abandona és divulgar i 
fer comprendre la base de tota expressió vinícola. En el seu 
blog hi ha diferents referències que hi condueixen: 


Tertoir. Terme francès per descriure una determinada zona 
geogràfica que gaudeix d'unes característiques geològi- 
ques, climàtiques, ambientals, etc. específiques que la fan 
diferent d'altres. El terme terroirés un barbarisme molt fre- 
quent quan es parla d'agricultura i especialment de vi, i 
s'amiba a aplicar gairebé a escala parcel-lària (atès que la 
qualitat del vi depèn fortament de les condicions locals). Es 
poden distingir diversos terroirs dins d'una mateixa deno- 
minació d'origen en funció de les característiques del Sòl, 
hores de sol, precipitacions, vent, altitud, etc. lles tècniques 
locals de vinificació i viticultura. 


"La meva idea de futur és viure de la viticultura, del 
meu projecte i dels altres que assessoro, que signifiquen 
aprenentatge i noves aportacions." No demana més i creu 
fermament que s'hauria "empobrit amb un únic projecte 
de vi". El Solà d'Ares reuneix 3.000 ampolles de Saurí, vi 
de muntanya mediterrània, 400 ampolles de Saurí Vinyes 
Velles, 1.200 de Bessons i 500 del Dolç Assolellat que viat- 
gen principalment per Tarragona i Catalunya, però també 
a Madrid, Àustria, Dinamarca i Alemanya. "Hi ha molts 
clients que són particulars, amics i coneguts d'aquest sector 
que compren les meves referències. L'Anna Molins, amb 
qui vaig anar a l'Oltoberfest i segueix vivint a Alemanya, 
compra el Saurí per endur-se'l a la Bayer de Ludvvigshaffen, 
on tinc amics i els dec una visita. Elaborar microvins sem- 
pre és més complicat que fer grans volums." Aquesta feina 
detallista que recorda és justament la que li toca. 


RO XoOX 


L'elaboració del vi la compagina amb la formació a la Uni- 
versitat Rovira i Virgili i la recerca. Estudiants del segon 


curs de sommelier professional l'han tingut de professor 
en les assignatures de cervesa i vins del món aquest 2015. 
Els ha impartit geografia vitivinícola dels EUA, Austràlia, 
Nova Zelanda, Brasil i Alemanya. N'han quedat satisfets i 
sorpresos: 


Molt pedagògic en les explicacions. Didàctic, recep- 
tiu i savi. (Pili Sanmartín, estudiant de 2n curs de 
sommelier a la URV.) 


"Quan vam acabar la classe, els alumnes em van 
aplaudir i van dir-me que ningú no els havia explicat la 
geografia internacional com ho havia fet jo." Certament, 
té una manera molt personal de presentar-la amb la idea 
de facilitar la comprensió. Ho fa per paisos i per latituds, 
entenent que Melbourne estaria a l'alçada de Bordeus i 
Napa, a la del Marroc. Agafar un mapamundi de paper, 
doblegar-lo, observar i entendre que les latituds d'hemis- 
feri nord i sud se superposen. "El millor aprenentatge és 
la comparativa, sempre. Comparar un sirà de Jumilla amb 
un de Cóte du Rohne poden semblar dues varietats total- 
ment diferents." La planta no entén de climes, però s'ex- 
pressa diferent segons com és la meteorologia. Per això hi 
ha una amplitud tan gran del cabernet sauvignon a tot el 
món. 

"Penso que sempre tindré coneixements per transmetre, 
perquè sempre vas aprenent i comunicant alhora. I ho pots 
fer amb cada generació nova perquè sempre continues des- 
cobrint elements nous." 

L'enologia l'ajuda a comprendre el món extern, la for- 
mació és la posada en pràctica i la recerca el porta "a en- 
tendre el món intern de la planta". Forma part del Grup de 
Recerca en Vitivinicultura del Departament de Bioquímica 


i Biotecnologia de la Facultat d'Enologia, a la URV. La pu- 
blicació en revistes especialitzades no té sovint la projecció 
que caldria i forma equip amb Montse Nadal, enòloga, que 
lidera el grup. Han treballat plegats sobre les innovacions 
tecnològiques en els darrers cent anys, amb conclusions 
com aquesta: 


Les grans innovacions, doncs, s'esdevingueren al 
final de la dècada dels noranta, amb el perfecciona- 

ment de la filtració del vi (osmosi inversa, resines 
de bescanvi catiònic). En el nou mil-lenni, amb la 
globalització, el sector vitivinícola es trobà amb 
nous reptes davant dels canvis dels consumidors 
de vi i del creixement de la competitivitat entre els 
mercats actuals, la qual cosa impulsà la diversifica- 
ció i una gestió de qualitat mitjançant una produc- 
ció integral i sostenible. (2/ 


Sobre el Priorat, un territori que ambdós han observat i 
treballat, comenta: 


Las vifias viejas que han perdurado hasta la actu- 
alidad constituyen un patrimonio que debe con- 
servarse en lo posible. Por lo tanto, la prosperidad 
y estabilidad económicas de la vifia del Priorat no 
pueden lograrse a costa del medio ambiente. Para- 
lelamente al gusto por los buenos vinos, ha aumen- 
tado la sensibilidad social por la protección ambi- 
ental. En particular, los paisajes del Priorat aportan 
valores naturales, estéticos, sociales y económicos 
que es preciso preservar. Una de las técnicas princi- 
pales que se ha utilizado en el Priorat para aumen- 
tar la productividad de sus vifledos es la formación 
de terrazas para hacer posible la mecanización del 
cultivo, intentando evitar una transformación del 
paisaje y de su aspecto de forma arbitraria, dado 
que es ambientalmente insostenible y en zonas es- 
pecialmente sensibles puede llegar a poner en ries- 
go la continuidad de la actividad vitivinícola. (1) 


Ha treballat sobre el canvi climàtic, un dels tres grans 
reptes del món del vi per a aquest segle XXI, conjuntament 
amb la comunicació i la incorporació de nous consumidors 
joves. 


La predicción de un intervalo de concentraciones 
de antocianos y taninos es de suma importancia 
para definir calidades y estilos de vino dada la gran 
variabilidad interparcelar observada en parcelas de 
vifias viejas de Mazuela dentro de la Denominación 
de Origen Calificada Priorat. 


També ha fet recerca sobre el vigor de la vinya en cli- 
mes mediterranis, la influència del grau de maduració del 
raim en la composició fenòlica del vi elaborat mitjançant 
termovinificació, la caracterització de la garnatxa blanca a 
la DO Terra Alta i la definició dels trets típics de la varie- 
tat garnatxa blanca en funció dels condicionats del terrer i 
Vestil de vi amb la finalitat de millorar-ne la competitivitat 
en el mercat global. Una investigació que després aplicarà 
sàviament a la vinya. 


"Cause it's a vvinding road" 

El tema musical "V/inding road", de la cantant nord-ameri- 
cana Bonnie Somerville, l'ha escoltat milers de vegades. Li 
evoca Califòrnia i els camins del vi, però en especial el seu 
recorregut professional. "He caminat durant força temps i 
encara no sé cap a on vaig", diu la lletra. Els dubtes naturals 
d'estar fent bé el camí triat, de saber quina serà la propera 
parada... "Hi ha un món per descobrir fora de les nostres 
fronteres", reconeix i, per això, vola lluny quan la vinya 
està en certa calma a Catalunya. 

A Austràlia i Nova Zelanda l'esperen amb els braços 
oberts des de fa tres campanyes i durant l'aventura de tres 
mesos a les Antípodes li tornen els gestos amables que ell 
els regala quan són al Priorat. Són amics, coneguts, profes- 
sionals del món del vi amb qui comparteix filosofia i grans 
llaços d'amistat que s'encarrega de forjar. 

Payton éc Jones és la primera parada a Austràlia. Des- 
prés Yarra Valley, a Victòria, i finalment deixarà el con- 
tinent per saltar a l'illa de Nova Zelanda, a Sacred Hill de 
Havvhe's Bay. Tot li resulta amable a quilòmetres de dis- 
tància de Catalunya. Al nou món, on triomfa la tecnologia, 
el sirà, el pinot noir i el sauvignon blanc, se sent també a 
casa. Se'l veu il-lusionat a través de les xarxes socials vere- 
mant i compartint moments on mai hi falta el vi. "Vacances 
enogastronòmiques, sempre." També fa descobertes com el 
Rivvi Fruit VVinery, un celler que fa vi de Rivvi, o comparteix 
una estampa tan bucòlica com la d'un Roala endrapant. La 
seva passió rural l'exalta amb força a quilòmetres de dis- 
tància d'Organyà. "M'agrada explorar zones noves i con- 
tactar amb alguns importadors. Això ho faig a Melbourne, 
i després sí que treballo com a productor ajudant al celler 
de Nova Zelanda en una zona volcànica, fent remuntatges 
de vins negres al celler. M'interessa veure com es desenvo- 


lupen les varietats negres en un clima càlid, tot i que allà 
siguin més de blancs." 

Fruit d'aquest aprenentatge, comparteix anàlisis didàc- 
tiques al blog, com aquesta comparativa d'adaptació del 
sauvignon blanc en climes freds i càlids: 


Si d'una cosa s'aprèn viatjant pel món és de vins. Al 
llarg de la història les varietats de vinya s'han trans- 
portat d'un lloc a l'altre de l'hemisferi, sia per raons 
de cultura, sia per millor comportament fisiològic 
de la varietat o millor resistència a unes condicions 
climàtiques particulars. D'aquesta manera, els vins 
resultants han expressat, gustativament i aromàti- 
cament, el que aquell indret els ha permès. Aquest 
és el cas del sauvignon blanc de Nova Zelanda, i 
sobretot el més conegut caràcter del sauvignon de 
Marlborough, al nord de l'illa sud. En aquesta ex- 
periència meva en terra desconeguda he descobert 
el que realment significa la influència del clima en 
el comportament d'una varietat. (3) 


Són dies de feina però també de desconnexió mental. 
Són les seves vacances, que només es repetiran deu dies al 
juliol però ja en ple estrès preverema a Catalunya, abans 
que comenci el verol a les vinyes del Priorat i de Tarrago- 
na. Sap que el juny és un mes de molta intensitat també i 
el passa íntegrament a la vinya, cada dia, fent la poda en 
verd. Després, durant la verema, és un anar i venir entre 
El Terrer i El Solà d'Ares i els nous projectes que s'han anat 
sumant en els darrers dos anys. Varietats amb diferents rit- 
mes de maduració que s'encavalquen per entrar al celler. 
Una campanya llarga que acaba a l'octubre amb la garnat- 
xa dels Bessons, a Torroja del Priorat, i el Dolç Assolellat 


del Pirineu més endavant. Però després ve l'oliva. I al cap 
hi ha un vi brisat. 

"Els viatges a Austràlia i Nova Zelanda són llargs, però 
els valoro, és un breaR de coneixement i inspiració, sobretot 
el fet de veure les coses des de lluny. Per això som enòlegs 
visitants. Necessitem allunyar-nos per entendre el puzle 
del món del vi i de les persones que tenim al voltant." 

"Hi ha feines, com les notes de tast, que m'emporto de 
viatge." La desconnexió és, doncs, parcial perquè a través 
dels escrits segueix sent amb el cap a Catalunya. "Fins al 15 
d'abril sóc l'home més feliç del món, però a partir d'alesho- 
res ja començo a donar ordres i encara no m'he acostumat 
que, amb el gir horari, no les veig rebudes i complertes fins 
l'endemà." La distància és l'oblit diuen, però no per gaire 
temps. "Torno renovat quan surto d'allà i ara per ara tinc 
clar que hi aniré cada any", afirma. 

Quan torna del viatge, el primer que fa en sortir del Prat 
és anar camí de la finca d'El Molar, on ens citem, la de la 
carinyena vella, perquè "és la que dóna els primers avisos 
si hi ha problemes". "No tardo ni una setmana a posar-hi 
el peu." 

Sembla que no tingui forats a l'agenda perquè l'activitat 
enològica i els viatges a l'estranger li ocupen tot el temps. 
Però no és així. Entre una cosa i l'altra té estones sobrades 
per atendre diferents projectes i passions que inevitable- 
ment tenen a veure amb el vi. 

"He impartit a un grup d'alemanys un curs en anglès 
durant tres dissabtes. L'he estructurat per aprofundir en 
dos àmbits: els vins varietals i la maduració. Intento ser pe- 
dagògic i ens ho passem bé. Tan bé que hem fet sessions 
intensives de matí i tarda amb dinar inclòs i buscant har- 
monies de plats per a cada referència de tast." Creu, con- 


vençut, que la clau per formar-se és, en primer lloc, testar 
les aromes per tenir records i precedents després al tast. 
També veu útil establir referències amb experiències reals 
perquè si no és difícil connectar amb la matèria. 

"Quan faig presentacions dels meus vins miro de por- 
tar fulles de la garnatxa i de la carinyena per comparar, 
per apropar la vinya a qui potser no ha estat mai al camp. 
Intento explicar les coses que a mi em van fer obrir els ulls. 
Per explicar els tanins els faig fer memòria de com és el 
pinyol del raim que mengen per Cap d'Any: rústic i amarg, 
per això molta gent no se l'empassa. Així saben que el pi- 
nyol té un paper en l'amargor. Busquem casos pràctics i 
quotidians per explicar el vi i per poder-lo entendre." 

La formació no curricular la considera "més lliure i 
adaptada a les persones". En canvi, ser professor al curs de 
sommeliers de la URV, que veu com un orgull, també reco- 

neix que li és més complicat de gestionar pel fet d'haver de 
seguir un temari. Durant la conversa, no sé ni com acabem 
parlant de la llicorella, el sòl característic del Priorat que 
atorga mineralitat als vins en boca. Em defineix la negra, la 
blava i també la més oxidada i ataronjada, com les teulades 
del seu Pirineu natal. I explica que quan la planta pateix 
més és quan expressa més el vi i és més aromàtic i gustatiu. 
"Hauríem de saber interpretar i entrar a dins de la planta 
per acabar de comprendre-la, saber de què parla." 

El vi li treu la son, però també dedica algunes hores a fer 
classes de física a particulars. 

Ha liderat també el programa "Blending V/ine Semi- 
nars" amb el Celler Vinyes del Terrer, que assessora. Són 
classes de teoria i pràctica d'aprofundiment en el món del 
vi, amb places limitades i per a tots els públics. La primera 
edició s'ha dedicat a entendre com afecta la forma i el vo- 
lum de la copa al perfil organolèptic del vi. Aquesta inici- 
ativa privada en el seu conjunt proporciona als assistents 
coneixements sobre cultiu de vinya, elaboració de vi, tast 
de vi i de productes derivats i cultura vitivinícola en gene- 
ral, sota el concepte de fnozoledge based learning (aprendre 
basant-se en el problema). 

A més, també hi ha l'enoturisme. No entén com el Prio- 
rat no té més recursos per mostrar-se als turistes estrangers 
dels paisos nòrdics, de Suissa, dels EUA o Austràlia. No li 
és cap problema compartir un dia de viatge per la comar- 
ca: ho considera una inversió de futur. "Crec que ara els 
enòlegs també es formen en enoturisme. Jo el practico al 
Priorat i, com que no hi ha molta gent que domini idiomes, 
em passen encàrrecs per atendre grups de fora." Les visites 
de Toni Sànchez-Ortiz són un recorregut per la història de 
la comarca i van de Torroja a Escaladei pel camí vell per 


conèixer les tripes de la regió dels vins. "Proposo un tast de 
baies i de most i sempre els obsequio amb una ampolla." 
Acostumen a ser turistes estrangers i l'enorgulleix desco- 
brir-los el paisatge de muntanya mediterrània que optarà a 
convertir-se en patrimoni mundial de la humanitat. 

Aquest vincle i coneixement profund del territori que 
l'ha adoptat i vist créixer professionalment l'ha portat a 
formar part d'Ethos Priorat —Terroir Talhing, que promou 
Elisabeth Hecher, resident a Torroja del Priorat. Es tracta 
d'un fòrum dedicat a donar veu a la natura en què cada 
professional aporta els coneixements d'un àmbit. En el cas 
d'Ethos Priorat el vincle amb el vi és indestructible i hi ha 
prevista fins i tot l'edició d'un llibre. "La voluntat de l'auto- 
ra és transmetre arreu l'esperit de la comarca. És un treball 
voluntari perquè a l'estranger es conegui el Priorat. Jo hi 
aporto coneixements sobre l'àmbit químic." 

Tasques sempre més apassionants que les d'etiquetar el 
vi, fer paperassa o les analítiques. "Tasto molt de tines i 
confio en el que em diu el paladar. Algunes proves sí que 
s'han de fer per temes legals però n'hi ha moltes que pas- 
sen sobradament amb les impressions tàctils." Es manifesta 
rebel però segur de si mateix. 


en el món del vi. Et veuen com 
un estrany, però fas el que sents 


e Cal ser atrevit i fer coses diferents 


Al final acaba tenint temps per reflexionar sobre la pro- 
fessió que exerceix, la d'enòleg. Té clar que el més impor- 
tant és "no estancar-se, atendre la diversitat i sorprendre". 


"Tinc 37 anys i quan faig la vista enrere penso que ja n'he 
recorregut molts, però en el vi deu anys no són res." Sap 
que calen eines i paciència per treballar la vinya i amb soli- 
tud, encara més: "Quan el vi el fas tot sol, al camí hi trobes 
més pedres." 

No té por d'empènyer sense l'ajuda d'un soci i sap que 
el vi ha de convèncer al final per poder ser compartit. "El vi 
és el que et porta a la gent i, per això, hi has de dedicar tot el 
temps que tens disponible." Les hores que hi inverteix són 
moltes i l'estil que sovint li han reconegut, des d'indrets 
molt diversos, és el de l'elegància i la sensibilitat. "Em di- 
uen que està fet per una dona, a vegades." 

El vi descriu el seu tarannà. Però quan li demano per 
alguna referència amb la qual se'l podria sorprendre, se'n 
va al món dels destil-lats. "M'allunyaria del vi si m'hagués 
d'impressionar, i aniria a buscar elaboracions amb potència 
per a l'ànima, com un destil-lat de sauvignon blanc." 

Final inesperat, o no gaire. Perquè quan busco saber 
la connexió amb el vi, em diu que hi és tota: "Al final, el 
nexe d'unió són, una vegada més, els polifenols. S'aplica 
el mateix joc que en el vi per extreure'ls al punt òptim de 
maduració, cal fer-ho a baixa temperatura." 

A vegades als enòlegs costa d'entendre'ls. "A l'ampolla 
sempre hi veig els tres anys d'inversió que no tothom sap 
que hi són ni segurament la majoria té consciència, però 
calen per començar una aventura vitivinícola. El temps 
d'espera i l'arrel, la finca d'on ve el vi. Crec que ho hem de 
saber comunicar millor i des d'El Solà d'Ares ho intentem." 
Somriu i continua: "La inversió inicial no es recupera mai, 
com a molt tornes a estabilitzar-te. Ara bé, ja he decidit que 
em jubilaré tres anys abans." 


Admira França, on va formar-se i descobrir la immen- 
sitat del vi, com també la filosofia de regions com Bordeus 
i Borgonya. "Valoren el que hi ha a dins de l'ampolla. La 
nostra societat encara aprecia massa l'exterior, l'estètica", 
conclou. 

"M'agrada molt el vi, en bec força, perquè els polife- 
nols són beneficiosos per a la salut, no2" Però també hi ha 
altres begudes que el relaxen, l'entusiasmen i el vinculen 
amb la terra. Em revela que té la casa plena d'aromàtiques 
que intenta cuidar i mantenir per fer les infusions de sàlvia, 
sajolida, romaní, menta-xocolata i poniol. A l'estiu, surt a 
collir el saúic que creix al Pirineu. Ha cursat un màster en 
Nutrició i Metabolisme i això el fa estar al dia dels beneficis 
dels aliments per al cos i l'ànima. Per trobar l'equilibri, en 
definitiva. 

Formar part d'un grup d'enolègs joves i preparats no és 
sempre garantia d'èxit. Però la seva trajectòria l'avala i de- 
mostra que s'hi pot arribar amb tenacitat i constància. Es 
crític amb la seva generació: "No hi ha hagut risc per la 
crisi i la majoria de professionals treballen com a enòlegs 
en la figura que hem conegut sempre, però cal una evolu- 
ció. Anar més enllà i arriscar. Nosaltres crec que ho hem fet 
amb la cervesa de garnatxa i vindran més projectes així, per 
combinar mons, entendre'ls i gaudir-ne." 

Crec que la solitud del pi de doble branca dels Bessons 
s'ha instal-lat en ell. Volgudament, viu en paral-lel a una 
realitat que no respira entusiasmada com el seu caràcter. 
"Fa temps que no percebo creativitat a Catalunya, veig el 
sector estancat, que sobreviu, però som pocs els que anem 
una mica més enllà... I després ho passem com ho pas- 
sem." No li falten amics i professionals que li recorden que 
és massa aventurer, com la decisió de sortir de la DO Mont- 
sant i adoptar la toponímia lliure de vi de muntanya medi- 
terrània. Però el canvi ha estat per bé i no li preocupa pro- 
fundament. A través de la xarxa comparteix un article del 
crític de vins José Pefiín on es pot llegir: "Hoy, la libertad en 
los vinos hay que interpretarla en el sentido més positivo. 
Antes este asunto estaba mal visto porque era el escudo 
para hacer vinos comunes a base de retales y procedencias 
baratas." "Es pot dir més fort però no més clar", sentencia 
conscient que la crítica entén la necessitat d'etiquetar amb 
vi de taula. 

"A Madrid ens van dir, lo pondremos con el Còsmic', 
projecte també molt singular de vins biodinàmics de l'enò- 
leg Eduard Batlle a l'Empordà". Se'l veu com una raresa 
feta amb extrema intel-ligència i connexió total amb la ter- 
ra. Agrada i s'agrada a ell mateix. 


Li prenc les paraules escrites en el darrer correu elec- 
trònic abans de marxar a Austràlia en què informava dels 
nous articles publicats en revistes especialitzats: "Moltes 
gràcies a tots/es, que m'heu aguantat amb paciència (i a 
vegades l'estrès) perquè aquesta petita recerca vagi donant 
el seu fruit." 


l ve been searching 
for a long time 
Still have hope 
lm gonna find 
My vvay home 


ITINERARIS PERSONALS 


"Porto és una de les regions de vins que més m'ha capti- 
vat. Em recorda el Priorat. És el Priorat portuguès: pel riu, 
per les vinyes en amfiteatre que moren al final del pendent, 
perquè hi ha una zona interior amb sòls de pissarra, pel 
tipus de poda... Són dues regions similars." La regió de 
vins amb denominació d'origen més antiga de la península 
Ibèrica, la de la Touriga Nacional, li recorda les elaboraci- 
ons de vi ranci del nostre país i és un dels tres vèrtexs del 
triangle que l'ha seduit més en el món del vi. "Represen- 
ta la rusticitat, és una zona amb encant, igual que la regió 
alemanya de Rheingau —que coneix des del celler Georg 
Breuer—, amb terrasses de sòls de llicorella orientades al 
sol, els murs de pedra ben conservats de camí a les finques, 
testimoni de la vida rural. Els murs de pedra em relacionen 
sempre aquestes tres regions: Porto, Priorat i Rheingau." Té 
clar que allà on la vinya ho té més difícil hi ha més encant. 
Comparteix també la tesi que li he sentit dir més d'un cop 
a l'enòleg René Barbier: "Els enòlegs es reivindiquen en les 
anyades difícils." 


Més enllà d'aquest triangle agrest, es deixa seduir tam- 
bé per regions més amables amb paisatges igualment bu- 
còlics: 


Banyuls (Llenguadoc-Rosselló): "Perquè no ha passat el 
temps en termes de vi. Hi ha una vella concepció que és 
enamoradissa. " 


Chablis (Borgonya): "Perquè és la tranquil-litat, la pau, 
combinada amb els colors ocres i daurats del raim." 


La Droma (França): "Cal perdre's per les oliveres amb aro- 
ma a espígol. Es una meravella." 


Ruta gastronòmica 


Per les comarques de Tarragona sovinteja el Restaurant Al- 
mosta de Tarragona i l'Antull de Reus. Al primer, anterior- 
ment Gingho Biloba, reparteix les primeres ampolles del 
Saurí. l al nou negoci amb Berna Rios al capdavant, un gran 
defensor i promotor del menjar sense presses, hi continuen 
sent. El mateix passa al Restaurant Antull de Reus. Amb els 
socis d'aquest establiment va iniciar, de fet, les presentaci- 
ons públiques del Saurí amb un tast mític en què el vi for- 
mava part d'un còctel de maduixa i se servia de nit. "Vam 
fer entrar el vi de nit, amb música. La gent jove s'ho va 
passar molt bé i va ser un èxit. Cal arriscar més." 

Des de fa tres anys forma part del moviment Slovv Food 
Tarragona i se sent plenament còmode en la filosofia del bo, 
sa i just que promou. "Valoro el bon menjar, vinc dels Pirineus 
i allà hi ha una carn molt bona, però aquí el mar també ens 
regala delícies gastronòmiques. M'agrada trobar llocs on el 
producte és bo, i si això passa, saps que hi ha sensibilitat pel vi 
també." Del Priorat destaca la cuina del Celler de l'Àspici elo- 
gia els restauradors que tenen la carta de vins "amb les anya- 
des actualitzades i el vi servit a la temperatura que li pertoca". 

A diferència de la gastronomia del Pirineu i Andorra, 
que l'enamora, les cartes de vins diu que són "realment 
pèssimes" i en culpa principalment la mala distribució. 

"rio el menjar en funció del vi quan la carta presenta un 
ampli ventall de referències, i també segons la zona on sóc. 
L'altre dia era al Penedès i no vaig poder estar-me de tastar 
un novarietal de xarel:lo, com la calçotada que tinc d'aquí a 
uns dies a la conca del riu Gaià. Hi duré el merlot 10079 que 
fem a Santes Creus, el Monestir." És un vi de 20 euros. No 
és dels qui pensa que per les calçotades cal anar amb vins de 
gamma l bàsica: "És un intent de fer pedagogia allà a on vas, 
sempre." 


VVine bars de Toni Sànchez-Ortiz 


Barcelona 
Perquè són molt personals 


Els Sortidors del Parlament: selecció de vins de tot 
el món amb protagonisme dels vins de la Catalunya 
Nord. 


http: / / vvvvvv.elssortidors.com / 


Can Cisa / Bar Brutal: vins naturals. Queviures, bar 
de copes i restaurant. Lema "Born to be vvine". 


http: / / vvvvvv.elssortidors.com / 


Monvínic: espai de referència internacional en el món 
del vi i la gastronomia. Acull un centre de documen- 
tació únic sobre el vi. 


http: / / vvvvvv.monvinic.com 


Enobarberia: arreglar-se la barba i prendre un vi, un 
establiment innovador al Born. 


vvvvvi.faceboole.com / AndresEnobarberia 


Bordeus 


En tots dos llocs hi vaig passar moltes estones 
quan hi estudiava 


L'Intendant: botiga creada per un negociant de Bor- 
deus amb un estoc de grands crús de França. 


http: / / vevvvv.intendant.com / 


Cousins and Compagnie: selecció i servei original 
i poc habitual de vins de França, Espanya, Itàlia i el 
nou món. 


http: / / vvvve.cousin.fr / 


El Solà d'Ares 

http: / / vvvvvv.soladares.es / 

https: / / tvvitter.com / elsoladares 

https: / / vvvvvv.faceboole.com /ElSoladAres 


https: / / vvvvvv.instagram.com / soladares / 


QUÈ N'OPINEN 


Fermí Fernàndez, actor 
L'obra de teatre El Sommelier els ha posat 
en contacte 


"Conèixer un enòleg (dels de veritat) és sempre 

un espectacle. Són una biblioteca d'olors, sabors 

i textures. Capaços de fer la dissecció d'un vi en 
questió de segons, mentre la resta de mortals, per molt 
amants del vi que siguem, ens quedem bocabadats 
preguntant-nos com han sabut veure tanta poesia 

on nosaltres només veiem un líquid d'un color 
indeterminat i del qual només sabem dir si ens agrada 
o no (i que no sempre coincideix amb la opinió del 
professional del tast). El cas de Penòleg Toni Sénchez, 
és, a més, paradoxal. A un nen nascut al Penedès o al 
Priorat, per lògica contextual, la capacitat de saber 
expressar sabors o aromes d'un vi ja se li suposa, 
perquè ha crescut olorant els ceps de ben a prop. Però 
costa pensar que algú que ha nascut i viscut enmig de 
les muntanyes i de les vaques, hagi desenvolupat tant 
aquest do. Per això, el Toni —dic jo, se m'acut, crec, 
intueixo— té doble mèrit: haver sabut desgranar els 
secrets organolèptics de la natura sense que li ho hagi 
posat gens fàcil." 


Rosa Maria Canela Balsebre, antropòloga 


El món dels saurins els ha descobert la connexió 
entre vi i pseudociència 


SLa història del vi Saurí ens condueix a un enòleg 
inquiet, curiós, intuitiu,... a unes vinyes velles del 
Montsant, a un saurí del Molar. Un vi que va tenir 
molt de protagonisme a la segona trobada de saurins 
als territoris de parla catalana, al Matarranya el 2013 
http://bruixotsdelaigua.blogspot.com.es/2013/09 /v- 
behavioruridefaultvmio.htmil. En aquella trobada 

el Toni va descobrir un món ple de sorpreses i de 
màgia. I, a través del seu vi, els assistents vam poder 
comprovar el fort lligam que el vi Saurí té amb una 
tradició mil'lenària: la de fer néixer tresors. L'enòleg 
Sànchez-Ortiz, amb un vi excelent, i el saurí, amb 
l'aigua que canvia la vida d'una finca, d'un poble." 


Natàlia Sanahuges, artista 


Comparteixen una mirada artística i poc 
convencional de la vida i el vi 


SEIl és ell mateix, un arbre solitari, fa créixer les seves 
branques per arribar a tot i a tothom, generós, bon 
amic i amic dels seus amics. Apassionat de la vida i de 
tot, i així ho fa notar amb les coses que fa, en com te 
les explica, en com s'emociona... És com un nen petit 
que encara guarda aquesta parcel'la d'innocència i això 
el fa especial, com els seus vins." 

A totes les persones que he consultat i plantejat dubtes i han tin- 
gut temps i ganes de donar-me resposta. A tothom amb qui he 

esshs.u-bourgogne.f/teritoiresduvin/document.php7id-9425. 


(21 Montse Nadal i Antoni Sànchez-Ortiz, "Innovacions enològiques els 
darrers cent anys", Dossiers agraris, 16, institució Catalana d'Estudis 
Agraris: 2013 ttp:/Amny.raco.cat/index.php/DossiersAgraris/article/ 
vieivFile/286452/3745/6 S 


(81 "Sauvignon Blanc: clima càlid o cima fresc2", El Solà d'Ares, 24 

Sauvignon-blanc-clima-calid-o-clima-fresc/s 

